LATVIJAS REPUBLIKAS MINISTRU KABINETS

2014.gada \_\_.\_\_\_\_\_\_\_\_\_ Rīkojums Nr.\_\_\_\_

Rīgā (prot. Nr.\_\_\_\_\_)

**Grozījumi Latvijas zvejas flotes kapacitātes sabalansēšanas plānā**

**2008.–2013.gadam**

### 1. Izdarīt Latvijas zvejas flotes kapacitātes sabalansēšanas plānā 2008.–2013.gadam (apstiprināts ar Ministru kabineta 2008.gada 28.maija rīkojumu Nr.296 "Par Latvijas zvejas flotes kapacitātes sabalansēšanas plānu 2008.–2013.gadam") šādus grozījumus:

1.1. papildināt 6.nodaļas nosaukumu ar piezīmi šādā redakcijā:

“1 Latvijas zvejas flotes kapacitātes sabalansēšana ar pieejamajiem zivju resursiem tiek īstenota ar 2007.-2013.gada Eiropas Savienības fondu plānošanas perioda finanšu instrumenta - Eiropas Zivsaimniecības fonds - līdzfinansētā pasākuma “Zvejas aktivitāšu pilnīga pārtraukšana” starpniecību. Ar Eiropas Savienības līdzfinansējumu saistītajos 2007.–2013.gada plānošanas perioda plānošanas dokumentos izvirzīto mērķu sasniegšanas termiņš ir 2015.gada 31.decembris, kas izriet no tā sauktā “n+2” principa piemērošanas, kur “n” ir 2013.gads. Saskaņā ar Regulas Nr.1198/2006 55.panta 1.punktu Eiropas Zivsaimniecības fonda līdzfinansēto darbību izdevumi ir atbilstīgi Eiropas Zivsaimniecības fonda ieguldījumam, ja tie veikti līdz 2015.gada 31.decembrim”;

1.2. izteikt 6.3.apakšnodaļas pirmo rindkopu šādā redakcijā:

“Lai novērstu zvejas flotes darbības ekonomisko rādītāju turpmāku pasliktināšanos, katram flotes segmentam aprēķināts rekomendētais 2008.–2013.gadā sasniedzamais kapacitātes līmenis saskaņā ar Latvijas zvejas flotes kapacitātes sabalansēšanas plāna (2008.–2013.gadam) 2008.gada shēmas izvērtējumu un Zivsaimniecības konsultatīvās padomes 2010.gada 18.jūnija un 2014.gada 19.jūnija sēdē nolemto”;

### 1.3. aizstāt 6.3.apakšnodaļas 23.tabulas pēdējā rindā skaitli “85” ar skaitli “72” un skaitli “260,75” ar skaitli “193,15”;

1.4. aizstāt 6.3.apakšnodaļas 24.tabulas pēdējā rindā skaitli “91” ar skaitli “104” un skaitli “433,25” ar skaitli “500,85”;

1.5. papildināt plānu ar 7.2 nodaļu šādā redakcijā:

“**7.2 Kuģu ekspluatācijas pastāvīgas pārtraukšanas shēma 2014.–2015.gadam**

Saskaņā ar Regulas Nr.1198/2006 23.pantu kuģu ekspluatācijas pastāvīgas pārtraukšanas shēma tiek izstrādāta ne ilgāk kā diviem kalendāra gadiem. Šī shēma aptver 2014.–2015.gadu. Kuģu ekspluatācijas pastāvīgas pārtraukšanas shēma tiek īstenota ar 2007.-2013.gada Eiropas Savienības fondu plānošanas perioda finanšu instrumenta - Eiropas Zivsaimniecības fonds - līdzfinansētā pasākuma “Zvejas aktivitāšu pilnīga pārtraukšana” starpniecību. Saskaņā ar Regulas Nr.1198/2006 55.panta 1.punktu Eiropas Zivsaimniecības fonda līdzfinansēto darbību izdevumi ir atbilstīgi Eiropas Zivsaimniecības fonda ieguldījumam, ja tie veikti līdz 2015.gada 31.decembrim.

**7.21. Kuģu ekspluatācijas pastāvīgas pārtraukšanas pasākumi**

Baltijas jūrā (arī Rīgas jūras līcī) piekrastes zonā zvejojošo kuģu ekspluatācijas pārtraukšanas pasākumi ir to nodošana sadalīšanai (tai skaitā sagriešanai metāllūžņos) vai nodošana (pārdošana vai dāvināšana) izmantošanai citiem mērķiem, kas nav saistīti ar zvejniecību.

Atbilstoši šajā plānā rekomendētajai zvejas flotes kapacitātes samazināšanai Baltijas jūrā (arī Rīgas jūras līcī) līdz 2013.gadam sasniedzamajam zvejas flotes kapacitātes līmenim piekrastes zvejas flotes segmentam 2014.–2015.gadā tiek noteikts šāds zvejas kapacitātes samazinājums, pastāvīgi pārtraucot ekspluatēt noteiktu skaitu zvejas kuģu:

26.2 tabula. Rekomendētā no zvejas izņemamā kapacitāte 2014.–2015.gadā

|  |  |  |  |
| --- | --- | --- | --- |
| Nr.  p.k. | Zvejas flotes segments | Kopējā bruto tilpība, GT | Kuģu skaits |
| 1. | Zvejas flote piekrastes zonā\* | 67,60\*\* | 13 |

Piezīmes.

\* Ieskaitot zvejas kuģus, kuri zvejo arī aiz piekrastes zonas un kuru dzinēja jauda ir mazāka par 75 kilovatiem.

\*\* Indikatīva vērtība, kurai par pamatu ņemta izņemtās piekrastes zvejas flotes vidējā bruto tilpība iepriekšējās kuģu ekspluatācijas pastāvīgas pārtraukšanas shēmas īstenošanas laikā saskaņā ar Lauku atbalsta dienesta datiem.

**7.22. Nosacījumi izņemšanai no zvejas**

Uz Eiropas Zivsaimniecības fonda atbalstu var pretendēt zvejas kuģa īpašnieks, ja zvejas kuģis, kurš zvejo Baltijas jūras (arī Rīgas jūras līča) piekrastē un kura dzinēja jauda mazāka par 75 kilovatiem, tiek sadalīts (arī sagriezts metāllūžņos) vai nodots (dāvināts vai pārdots) izmantošanai citiem mērķiem, kas nav saistīti ar zvejniecību, un ja tiek izpildīti šādi nosacījumi:

7.22.1. zvejas kuģis ir aprīkots ar stacionāru dzinēju un reģistrēts Latvijas Kuģu reģistrā vismaz 24 mēnešus pirms projekta iesnieguma iesniegšanas uz viena un tā paša īpašnieka vārda;

7.22.2. zvejas kuģis ir iekļauts zvejas kuģu sarakstā vismaz 24 mēnešus pirms projekta iesnieguma iesniegšanas, neskaitot gadu, kurā projekta iesniegums iesniegts;

7.22.3. ir noslēgts rūpnieciskās zvejas tiesību nomas līgums ar zvejas tiesību iznomātāju, ar zvejas kuģi ir zvejots vismaz 24 mēnešus pirms projekta iesnieguma iesniegšanas, un ir spēkā esoša speciālā atļauja (licence) komercdarbībai zvejniecībā;

7.22.4. zvejas kuģis pirms projekta iesnieguma iesniegšanas ir vismaz 13 gadus vecs (atbilstoši kuģa būves gadam);

7.22.5. zvejas kuģis tiek sadalīts (arī sagriezts metāllūžņos) vai nodots (pārdots vai dāvināts) izmantošanai citiem mērķiem, kas nav saistīti ar zvejniecību, tikai Latvijas teritorijā;

7.22.6. nodotajam zvejas kuģim tiek anulēta zvejas licence un papildu pilnvarojums (īpašā zvejas atļauja), ja tāds ir izsniegts;

7.22.7. atbalsts katram zvejas kuģa īpašniekam var tikt sniegts ne vairāk kā par diviem zvejas kuģiem šīs shēmas darbības laikā atbilstoši šīs shēmas nosacījumiem;

7.22.8. zvejas kuģu īpašniekam, kura īpašumā ir vairāki zvejas kuģi, aizliegts aizstāt no zvejas izņemto kuģi, par kuru saņemts finansējums, ar citu zvejas kuģi (arī nomātu zvejas kuģi), izņemot zvejas kuģi, kas iekļauts zvejas kuģu sarakstā;

7.22.9. zvejas kuģa īpašnieks, kura īpašumā pirms projekta iesnieguma iesniegšanas ir tikai viens zvejas kuģis, pēc projekta iesnieguma iesniegšanas nedrīkst aizstāt to ar citu zvejas kuģi vai turpināt zvejot ar nomātu zvejas kuģi;

7.2 2.10. ja zvejas kuģa īpašnieks nodod pēdējo viņa īpašumā esošo zvejas kuģi, attiecīgā pašvaldība nepārdala citiem zvejas tiesību nomniekiem zvejas rīku limitu par to daļu, kāda pirms projekta iesnieguma iesniegšanas bija piešķirta attiecīgajam zvejas tiesību nomniekam, kas zvejoja ar nododamo zvejas kuģi.”

2. Zemkopības ministrijai nedēļas laikā iesniegt precizēto Latvijas zvejas flotes kapacitātes sabalansēšanas plānu 2008.–2013.gadam Valsts kancelejā.

Ministru prezidente L.Straujuma

Zemkopības ministrs J.Dūklavs

16.09.2014. 13:20

846

I.Muriņa

67878708, Ilze.Murina@zm.gov.lv